**MALLIASIAKIRJA – YHTEISTOIMINTASOPIMUS YHTEISÖ- JA PALVELUKORTTELIHANKKEESEEN**

Tämä on malliasiakirja, joka edellyttää aina tapauskohtaista muokkaamista. Malli on tarkoitettu yhteisö- ja palvelukorttelia koskevan hankkeen kehittämiseen ja toteuttamiseen. Yhteistoimintasopimuksella toteutetaan aiesopimuksen aikana määritelty osapuolten välinen tahtotila yhteisökorttelihankkeen suunnittelun ja toteuttamisen osalta. Yhteistoimintasopimus jakautuu suunnitteluvaiheeseen ja toteuttamisvaiheeseen. Suunnitteluvaiheessa suunnitellaan ja kehitetään hanketta aiesopimuksen pohjalta ja laaditaan osapuolten kesken toteuttamisvaiheen projektisuunnitelma sekä toteuttamissuunnitelmat. Toteuttamisvaiheessa toteutetaan hanke toteuttamissuunnitelman mukaisesti ja tuotetaan jatkuvia palveluja.

Yhteistoimintasopimuksen osapuolet ovat pääsääntöisesti samoja osapuolia, jotka ovat olleet käynnistämässä hanketta aiesopimuksen mukaisesti. Lisäksi osapuolina voi olla aiesopimusvaiheessa kilpailutettuja keskeisiä kumppaneita.

Yhteistoimintasopimuksessa määritellään suunnittelu- ja toteuttamisvaiheen tehtävät ja eteneminen sekä kumppanien roolit ja työnjako. Sopimuksessa on myös tärkeää sopia selkeästi osapuolten välisistä yhteistyön pelisäännöistä päätöksentekomenettelyineen. Mallin mukainen yhteistoimintasopimus sitoo sen osapuolia yhteisökorttelihankkeen toteuttamiseen.

Malliasiakirjan käyttö: Poista hakasulkeissa olevat OHJE-kohdat. Valitse kauttaviivalla kuvatuista vaihtoehdoista sopiva. Löydät otsikko- ja tekstityyli Wordin Tarkista-välilehden Tyylit-valikosta.

Lehti & Co 3/2021

Yhteistoimintasopimus yhteisö- ja palvelukorttelien suunnittelusta ja toteuttamisesta

Osapuolet:

pp.kk.2021

Sisällys

[Yhteistoimintasopimus yhteisö- ja palvelukorttelien suunnittelusta ja toteuttamisesta 1](#_Toc67129920)

[OSA 1 OSAPUOLET JA MÄÄRITELMÄT 2](#_Toc67129921)

[1. Osapuolet 2](#_Toc67129922)

[2. Määritelmät 3](#_Toc67129923)

[OSA II TAUSTA JA TARKOITUS 3](#_Toc67129924)

[3. Sopimuksen tausta 3](#_Toc67129925)

[4. Sopimuksen tarkoitus 4](#_Toc67129926)

[5. Sopimuksen kohde 4](#_Toc67129927)

[6. Osapuolten vastuut 4](#_Toc67129928)

[OSA III OSAPUOLTEN YHTEISTYÖ JA OIKEUDET/VELVOLLISUUDET 5](#_Toc67129929)

[7. Yhteistyön organisointi 5](#_Toc67129930)

[8. Osapuolten oikeudet ja velvollisuudet 6](#_Toc67129931)

[8.1. Kunnan oikeudet ja velvollisuudet 6](#_Toc67129932)

[8.2. Muiden osapuolten oikeudet ja velvollisuudet 6](#_Toc67129933)

[9. Tietosuoja ja tietoturva 7](#_Toc67129934)

[10. Luottamuksellisuus ja salassapito 7](#_Toc67129935)

[11. Vastuu kustannuksista 8](#_Toc67129936)

[12. Suunnitteluvaiheen sisältö ja tehtävät 8](#_Toc67129937)

[12.1. Suunnitteluvaiheen alkaminen 8](#_Toc67129938)

[12.2. Suunnitteluvaiheen tehtävien suorittaminen 8](#_Toc67129939)

[13. Toteutusvaiheen sisältö ja tehtävät 8](#_Toc67129940)

[13.1. Toteutusvaiheen tehtävien suorittaminen 8](#_Toc67129941)

[OSA IV KESKEYTTÄMISTÄ, IRTISANOMISTA JA PURKAMISTA KOSKEVAT EHDOT 9](#_Toc67129942)

[14. Määräaikojen laskeminen 9](#_Toc67129943)

[15. Kunnan oikeus keskeyttää hanke 9](#_Toc67129944)

[16. Muiden osapuolten kuin kunnan oikeus irtisanoa sopimus suunnitteluvaiheessa 9](#_Toc67129945)

[17. Kunnan oikeus irtisanoa muu osapuoli 9](#_Toc67129946)

[18. Erityinen irtisanomisperuste 10](#_Toc67129947)

[19. Osapuolen teko, joka on tahallinen ja törkeän huolimaton 10](#_Toc67129948)

[20. Seuraukset irtisanomis- ja purkamistilanteissa 10](#_Toc67129949)

[21. Toteuttamisen aikataulu 11](#_Toc67129950)

[OSA V MUUT EHDOT 11](#_Toc67129951)

[22. Ylivoimainen este 11](#_Toc67129952)

[23. Kartelliehto 11](#_Toc67129953)

[24. Sopimuksen voimassaolo 12](#_Toc67129954)

[25. Vahingonkorvaus 12](#_Toc67129955)

[26. Sopimuksen siirtäminen 12](#_Toc67129956)

[27. Erimielisyydet ja sovellettava laki 12](#_Toc67129957)

[28. Sopimuksen liitteet ja asiakirjojen pätevyysjärjestys 12](#_Toc67129958)

[29. Allekirjoitukset ja sopimuskappaleet 13](#_Toc67129959)

# OSA I OSAPUOLET JA MÄÄRITELMÄT

## Osapuolet

Kunta (jäljempänä ”Kunta”)

Yhteystiedot:

Y-tunnus:

Virallinen osoite:

Järjestö (jäljempänä ” ”)

Yhteystiedot:

Y-tunnus:

Virallinen osoite:

Yhdistys (jäljempänä ” ”)

Yhteystiedot:

Y-tunnus:

Virallinen osoite:

Kilpailutettu palveluntuottaja (jäljempänä ” ”)

Yhteystiedot:

Y-tunnus:

Virallinen osoite:

Jatkossa ”osapuolet”

## Määritelmät

*[OHJE: Lisää määritelmiä tarpeen mukaan.**]*

Tässä sopimuksessa käytetään seuraavia määritelmiä:

Asiakas tarkoittaa sosiaalihuollon asiakkaan asemasta ja oikeuksista annetussa laissa (jatkossa asiakaslaki, 812/2000) tarkoitettua asiakasta ja potilaan asemasta ja oikeuksista annetussa laissa (jatkossa potilaslaki, 785/1992) tarkoitettua potilasta.

Järjestäjä tarkoittaa palvelun järjestämisestä lakiin perustuen vastaavaa tahoa.

Palvelu tarkoittaa tämän sopimuksen puitteissa toteutettavia palveluja.

Sopimus tarkoittaa tätä sopimusta.

Yhteisökorttelihanke tarkoittaa yhteisö- ja palvelukorttelihanketta, jota tämä sopimus koskee.

# OSA II TAUSTA JA TARKOITUS

## Sopimuksen tausta

*[OHJE: Kuvaa huolellisesti yhteistoimintasopimuksen tausta. Mihin tarpeeseen yhteisökorttelihankkeella on tarkoitus vastata? Mitkä päätökset ohjaavat sopimuksen toteuttamista? Kirjoita myös auki aiesopimuksen keskeiset asiat, jotka taustoittavat myös tätä sopimusta.]*

Tämä sopimus pohjautuu aiesopimukseen yhteisö- ja palvelukorttelin suunnittelusta. Aiesopimuksessa on luotu suuntaviivat yhteisökorttelin sisällön ja toteutuksen suunnittelulle ja kaavoituksen käynnistämiselle.

Yhteisökorttelin toteuttamisen tavoitteet on hyväksytty X kunnan päätösvaltaisen toimielimen päätöksellä pp.kk.vvvv. Päätökseen sisältyy yhteisö- ja palvelukorttelia koskevan yhteistoimintasopimuksen keskeisten periaatteiden linjaaminen.

Sopimuksen taustalla on tarve… [Täydennä]

## Sopimuksen tarkoitus

[OHJE: Yhteistoimintasopimuksen ideana on mahdollistaa yhteisökorttelihankkeen suunnittelu ja toteuttaminen käytännössä. Kuvaa tässä yhteisökorttelihankkeen tavoitetila.]

Sopimuksen tarkoituksena on toteuttaa yhteisökorttelia koskeva asumis- ja palvelukokonaisuus X:n kuntaan. Hankkeella pyritään toteuttamaan asumisratkaisut siten, että erityisryhmien asunnot ja asuminen integroidaan luontevaksi osaksi muuta tavanomaista asuntokantaa. Hankkeen keskeisiä teemoja ovat yhteisöllisyys ja hankkeeseen osallistuvien tahojen vahva yhteinen näkemys tahtotilasta ja osapuolten yhteistyökyky.

Sopimuksen tarkoituksena on myös, että yhteisökorttelissa asuville olisi tarjolla ja he hyödyntäisivät korttelissa olevia yksityisiä ja julkisia lähipalveluja.

Yhteisökorttelin tarkoituksena on myös yhdistää erilaisia asumismuotoja, kuten yhteisöasumista, itsenäistä asumista ja palveluasumista.

## Sopimuksen kohde

Sopimuksen kohteena on yhteisökorttelia koskevan hankkeen kehittäminen ja toteuttaminen. Sopimus jakautuu suunnitteluvaiheeseen ja toteuttamisvaiheeseen. Suunnitteluvaiheessa suunnitellaan ja kehitetään hanketta. Toteutusvaiheessa toteutetaan hanke toteutussuunnitelman mukaisesti.

Tällä sopimuksella sovitaan yhteistoiminnan periaatteista sopimuksen tarkoituksena saavuttamiseksi.

Kunta päättää tilaajana hankkeen jatkamisesta ja siirtymisestä hankkeen aikana seuraavaan vaiheeseen. Jokaisen vaiheen toteuttamisesta sovitaan siihen vaiheeseen osallistuvien osapuolten kesken erillisellä sopimuksella.

## Osapuolten vastuut

*[OHJE: Kuvaa tässä osapuolten yleiset, sopimuksen hengen mukaiset vastuut.]*

Sopimuksen toteuttaminen vaatii osapuolten yhteistyötä. Sopimuksen mahdollisimman häiriöttömän sujumisen varmistamiseksi kukin osapuoli sitoutuu:

* toteuttamaan hankkeen sellaisella innovatiivisella, yhteistoiminnallisella ja tehokkaalla tavalla, joka parhaiten tukee osapuolia saavuttamaan hankkeelle parhaan mahdollisen lopputuloksen;
* tekemään kaikki päätökset yhteistoimintasopimuksen puitteissa hankkeen parhaaksi -periaatteella ja siten, että kukaan osapuolista ei tee päätöksiä tai pyri vaikuttamaan sellaiseen päätöksentekoon, jolla tietoisesti loukattaisiin tiedossa olevien toisten osapuolten oikeutettuja etuja ja odotuksia;
* rohkaisemaan toisia osapuolia innovatiiviseen ajatteluun, tavoitteena saavuttaa erinomaisia tuloksia;
* mahdollisissa erimielisyyttä aiheuttavissa tilanteissa tekemään päätökset ilman viivytyksiä ja painostamatta toisia osaosapuolia, esimerkiksi uhkaamalla sopimuksesta irtautumisella;
* luovuttamaan toiselle osapuolelle tarvittavan, oikean ja ajantasaisen tiedon,
* myötävaikuttamaan yhteistyön toteuttamista sekä johtoryhmän työskentelyä sellaisten tekijöiden osalta, jotka ovat osapuolen määrättävissä tai hallinnassa;
* tiedottamaan toiselle osapuolelle sellaisista muutoksista toiminnassaan, jotka saattavat vaikuttaa osapuolten tämän sopimuksen mukaiseen yhteistyöhön ja
* suorittamaan omalle vastuulleen kuuluvat toimenpiteet, kuten tekemään tarvittavat päätökset, sopimukset ja selvitykset, huolellisesti ja hankkeen toteuttamisen edellyttämässä aikataulussa.

# OSA III OSAPUOLTEN YHTEISTYÖ JA OIKEUDET/VELVOLLISUUDET

## Yhteistyön organisointi

*[OHJE: Määrittele tässä yhteistyön organisointi hankkeen tarpeiden mukaisesti.]*

Yhteistoimintaa johtaa yhteisökorttelin johtoryhmä, joka perustetaan ja joka toimii tämän sopimuksen mukaisesti.

Yhteistoiminnan päivittäisiä asioita hoitaa kunnan nimeämä projektiryhmä.

Yhteisökorttelin johtoryhmä:

* Asettaa ja täsmentää menettelytavat ja antaa strategisia ohjeita sopimuksen osapuolille
* Tarkastaa ja hyväksyy omalta osaltaan toteutussuunnitelman
* Tarkastaa ja hyväksyy omalta osaltaan suunnitteluvaiheen projektisuunnitelman
* Toteaa päätöksellään yhteisökorttelihankkeen valmistumisen
* Varmistaa, että suunnitteluvaiheen ja toteuttamisvaiheen tehtävät toteutetaan tämän sopimuksen tavoitteiden ja hyväksytyn projektisuunnitelman mukaisesti
* Arvioi vuosittain yhteisökorttelihankkeen tavoitteiden toteutumisen kerätyn palautteen ja kokemusten pohjalta
* Kunnalla on oikeus nimetä johtoryhmään neljä (4) jäsentä. Muilla sopimuksen osaosapuolilla on oikeus nimetä johtoryhmään yksi jäsen. Osaosapuolten tulee varmistaa, että heidän nimeämillään jäsenillä on tarvittava toimivalta osallistua oman organisaationsa puolesta päätöksentekoon

Yhteisökorttelin projektiryhmä

* Kunta johtaa ja koordinoi päivittäistä toimintaa yhteistoimintasopimuksen tavoitteiden mukaisesti
* Projektiryhmä koostuu kunnan nimeämistä asiantuntijoista. Projektiryhmän jäsenet voivat olla sekä kunnan edustajia että muita kunnan nimeämiä asiantuntijoita
* Projektiryhmällä on projektipäällikkö, joka toimii esittelijänä johtoryhmälle
* Projektiryhmällä on oikeus itsenäisesti tehdä muutoksia projektisuunnitelmiin ja toteuttamissuunnitelmiin silloin kun muutokset arvioitu euromääräinen vaikutus on yli x k €.

Johto- ja projektiryhmien kokouskutsut lähetetään jäsenille viimeistään viikkoa ennen kokousta, elleivät ryhmät muuta sovi. Kokouksista tehdään kirjallinen muistio, jonka muut hyväksyvät. Kutsumisesta ja muistion laatimisesta vastaa kunta, ellei muuta sovita.

## Osapuolten oikeudet ja velvollisuudet

*[OHJE: Kuvaa tässä osapuolten oikeudet ja velvollisuudet sopimuksen puitteissa tehtävien päätösten osalta.]*

### Kunnan oikeudet ja velvollisuudet

Vaikka tarkoituksena on, että kaikki päätökset osapuolten kesken tehdään yhteisesti, osapuolet hyväksyvät, että kunta tekee yksipuolisesti lopulliset päätökset seuraavissa asioissa:

1. Kuntaa velvoittavan lainsäädännön sekä viranomaisten päätösten, määräysten ja ohjeiden mukaiset oikeudet ja velvollisuudet sekä niihin liittyvien ohjeiden antaminen, tulkinta ja soveltaminen
2. Yhteistoimintasopimuksen osapuolen irtisanominen yhteistoimintasopimuksesta perustellusta syystä
3. Yhteydenpito tiedotusvälineisiin, ellei erikseen muuta sovita
4. Suunnitteluvaiheen projektisuunnitelman ja toteuttamissuunnitelman hyväksyminen johtoryhmän esityksestä.

Kunnan tulee ilmoittaa johtoryhmälle muista ohjeistaan, määräyksistään ja päätöksistään oikeuksiensa käytön suhteen mahdollisimman pian.

### Muiden osapuolten oikeudet ja velvollisuudet

Vaikka tarkoituksena on, että kaikki päätökset osapuolten kesken tehdään yhteisesti, kunta ja muut osaosapuolet hyväksyvät, että muut osapuolet tekevät yksipuolisesti lopulliset päätökset seuraavissa asioissa:

1. sopimuksen irtisanominen hyväksyttävästä syystä;
2. osapuolia velvoittavan lainsäädännön sekä viranomaisten päätösten, määräysten ja ohjeiden mukaiset oikeudet ja velvollisuudet.

## Tietosuoja ja tietoturva

[OHJE: Jos yhteistoimintasopimuksen mukaisten tehtävien yhteydessä voidaan käsitellä kunnan henkilötietoja (esimerkiksi asiakas- tai potilastietoja), on sopimuksessa sovittava henkilötietojen käsittelyn ehdoista.]

Kunnan henkilötietojen rekisterinpitäjänä toimii kunta. Silloin kun sopimuksen muu osapuoli käsittelee kunnan henkilötietoja, osapuoli on henkilötietojen käsittelijä. Kunnan henkilötietojen käsittelyssä on noudatettava EU:n tietosuoja-asetuksen ja kansallisen tietosuojalain mukaisia velvoitteita. Osapuoli sitoutuu noudattamaan henkilötietojen käsittelyssä sopimuksen liitteen 1 *Tietosuojaliite* mukaisia henkilötietojen käsittelyn ehtoja. Kunta ja osapuoli laativat tällöin henkilötietojen käsittelystä käsittelytoimien kuvauksen.

Osapuolet huolehtivat tämän sopimuksen perusteella käsittelemiensä henkilötietojen asianmukaisesta suojaamisesta sopimuksen vaatimusten ja tilaajan kirjallisen ohjeistuksen mukaisesti varmistaakseen henkilötietojen luottamuksellisuuden, eheyden ja saatavuuden.

## Luottamuksellisuus ja salassapito

Osapuolet noudattavat salassapidosta, vaitiolovelvollisuudesta, tietosuojasta ja salassa pidettävien tietojen luovuttamisesta annettuja voimassa olevia säädöksiä.

Kunnan toiminnassa ja tietojen käsittelyssä on noudatettava salassapidosta annettuja julkista hallintoa koskevia voimassa olevia säädöksiä kuten lakia viranomaisten toiminnan julkisuudesta (621/1999). Asiakastietojen ja potilastietojen salassapidossa ja kirjaamisessa on noudatettava tarkoin niitä koskevia säännöksiä kuten asiakaslakia ja potilaslakia.

Osapuolet sitoutuvat pitämään salassa toisiltaan saamansa luottamuksellisiksi katsottavat aineistot ja tiedot, jotka ovat lain perusteella salassa pidettäviä (luottamukselliset tiedot). Osapuolella on oikeus käyttää luottamuksellista tietoa vain sopimuksen mukaisiin tarkoituksiin. Osapuoli sitoutuu huolehtimaan sille luovutetun luottamuksellisen tiedon huolellisesta säilyttämisestä ja suojaamisesta. Luottamuksellista tietoa saa luovuttaa kolmannelle vain kirjallisen luvan perusteella. Luottamukselliset tiedot on sopimuksen päätyttyä palautettava sille, jonka tiedoista on kyse.

Salassapitovelvollisuus ei koske aineistoa ja tietoa,

* joka on yleisesti saatavilla tai muuten julkista ilman salassapitovelvollisuutta tai
* jonka osapuoli on saanut kolmannelta osapuolelta ilman salassapitovelvollisuutta
* jonka osapuoli on itsenäisesti kehittänyt hyödyntämättä toiselta sopijapuolelta saamaansa aineistoa tai tietoa tai
* jonka osapuoli on velvollinen julkistamaan tai paljastamaan lain, asetuksen tai muun viranomaismääräyksen tai oikeuden päätöksen perusteella.

## Vastuu kustannuksista

[OHJE: Kuvaa tässä miten kustannusvastuu yhteistoimintasopimuksen mukaisten tehtävien tekemisestä jakaantuu osapuolten välillä.]

Kukin osapuoli vastaa omalta osaltaan yhteistoimintasopimuksen mukaiseen yhteistyöhön osallistumisen kustannuksista.

Kukin osapuoli vastaa sille kuuluvien tehtävien tekemisen tai teettämisen kustannuksista. Yhteisen tehtävän kustannukset jaetaan pääluvun mukaisesti, jollei erikseen muuta sovita.

Johto- ja projektiryhmän kokousjärjestelyistä ja niiden kustannuksista vastaa [LISÄÄ].

## Suunnitteluvaiheen sisältö ja tehtävät

### Suunnitteluvaiheen alkaminen

Suunnitteluvaihe alkaa välittömästi, kun sopimus on allekirjoitettu ja suunnitteluvaiheen projektisuunnitelma on hyväksytty.

### Suunnitteluvaiheen tehtävien suorittaminen

Suunnitteluvaiheen tehtävät suoritetaan sopimuksen liitteenä olevan projektisuunnitelman mukaisesti ja:

1. huolellisesti, asiantuntevasti ja tehokkaasti
2. pyrkien siihen, että asetettu tavoite saavutetaan
3. aikataulussa
4. noudattaen lainsäädäntöä, määräyksiä, päätöksiä, viranomaisohjeita ja työehtosopimuksia ja velvoittaen myös muita yhteistyökumppaneita noudattamaan niitä
5. kustannustehokkaasti innovatiivisten ratkaisujen sekä tehokkaiden toiminta- ja työtapojen avulla.

## Toteuttamisvaiheen sisältö ja tehtävät

### Toteuttamisvaiheen tehtävien suorittaminen

Toteuttamisvaiheen tehtävät suoritetaan sopimuksen liitteenä olevan toteutusvaiheen projektisuunnitelman mukaisesti.

Toteuttamisvaiheen sisältö ja tehtävät määritellään sopimuksen liitteenä olevassa toteuttamisvaiheen projektisuunnitelmassa, joka laaditaan suunnitteluvaiheen aikana ja jonka yhteisökorttelin johtoryhmä omalta osaltaan hyväksyy.

# OSA IV KESKEYTTÄMISTÄ, IRTISANOMISTA JA PURKAMISTA KOSKEVAT EHDOT

## Määräaikojen laskeminen

Kirjallinen ilmoitus katsotaan tehdyksi sinä päivänä, jona ilmoitus on todistettavasti lähetetty. Jos toimeen liittyy määräaika, tämä aika alkaa kulua seuraavasta päivästä.

## Kunnan oikeus keskeyttää hanke

Kunta voi milloin tahansa ja mistä syystä tahansa määrätä osapuolet keskeyttämään kaikki tai osan hankkeen mukaisista töistä kunnan päättämäksi ajaksi. Kunnan tulee tehdä ilmoitus kirjallisesti.

Kunnan ja muiden osapuolten tulee suunnitella yhdessä ja toteuttaa hallitusti hankkeen keskeyttämiseen ja mahdolliseen uudelleen aloittamiseen liittyvät järjestelyt, mukaan lukien aikataulu.

Jos kunta ei ilmoita kirjallisesti hankkeen jatkamisesta kolmen (3) kuukauden kuluessa keskeytyksen alkamisesta siten, että suunnitteluvaiheen tehtävät myös aloitetaan uudelleen sanotun määräajan kuluessa, muilla osapuolilla on mahdollisuus purkaa tämä sopimus. Kunta ja muut osapuolet voivat kuitenkin sopia yli kolme kuukautta kestävän keskeytyksen lopullisesta pituudesta ja hankkeen tehtävien uudelleen aloittamisesta.

## Muiden osapuolten kuin kunnan oikeus irtisanoa sopimus suunnitteluvaiheessa

Osapuoli voi omalta osaltaan irtisanoa tämän sopimuksen hyväksyttävästä syystä sopimuksen suunnitteluvaiheessa. Osapuolen tulee tehdä irtisanomisilmoitus kirjallisesti kaikille muille osapuolille. Suunnitteluvaiheessa irtisanomisaika on yksi (1) kuukausi. Osapuolen tulee ilmoittaa päivämäärä, jolloin sopimus osaosapuolen osalta päättyy.

## Kunnan oikeus irtisanoa muu osapuoli

Kunta voi milloin tahansa irtisanoa toisen osapuolen hyväksyttävästä syystä. Kunnan tulee tehdä irtisanomisilmoitus kirjallisesti kyseiselle osapuolelle. Irtisanomisajan tulee vähintään olla yksi (1) kuukausi.

1. Erityinen irtisanomisperuste

*[OHJE: Kunnan tulee sisällyttää rajoituslain voimaantulon jälkeen tehtäviin ja vuoden 2023 jälkeen voimassa oleviin sopimuksiin yksityisen palveluntuottajan kanssa ja rakennusten ja toimitilojen vuokra- tai muuta käyttöoikeutta koskeviin sopimuksiin ehto, jonka mukaan sosiaali- ja terveydenhuollon lakisääteisessä järjestämisvastuussa olevalla on oikeus irtisanoa sopimus.]*

Kunnalla on oikeus irtisanoa sopimus vuoden 2024 tai 2025 aikana päättymään kahdentoista kuukauden kuluttua irtisanomisesta ilman, että irtisanomisesta aiheutuu kunnalle kustannuksia.

## Osapuolen teko, joka on tahallinen ja törkeän huolimaton

Jos osapuoli syyllistyy tätä sopimusta tai sen liitettä loukkaavaan tekoon tai laiminlyöntiin, joka on tahallinen tai törkeän huolimaton, muilla osapuolilla on yhdessä oikeus purkaa tämä sopimus ko. osapuolen osalta. Kunnalla on tämä oikeus myös yksinään. Osapuolelle tulee tällöin antaa kirjallisesti tarkka kuvaus ilmoituksen kohteena olevasta teosta tai laiminlyönnistä sekä siitä, mitä osapuolen tulee tehdä korjatakseen tilanne.

Loukatun osapuolen tulee tehdä kirjallinen ilmoitus johtoryhmälle. Ilmoituksessa tulee antaa tarkka kuvaus väitetystä teosta tai laiminlyönnistä. Johtoryhmän tulee käsitellä ilmoitus niin pian kuin mahdollista ja joka tapauksessa viimeistään seuraavassa kokouksessaan. Johtoryhmän tulee pyrkiä ratkaisemaan teosta tai laiminlyönnistä aiheutunut tilanne. Mikäli johtoryhmä ei ole pystynyt ratkaisemaan ongelmatilannetta ja jos sopimusta loukannut osapuoli ei ole kymmenen päivän kuluessa tekoaan tai laiminlyöntiään koskevan ilmoituksen vastaanottamisesta ryhtynyt toimenpiteisiin korjatakseen tekonsa tai laiminlyöntinsä seuraukset, loukattu osapuoli voi tehdä muilla osapuolille kirjallisen ilmoituksen siitä, että se käyttää oikeuttaan purkaa tämä sopimus omalta osaltaan. Tämän jälkeen vahinkoa kärsinyt osapuoli on vapautettu velvollisuuksistaan hankkeen tehtävien suorittamisesta.

## Seuraukset irtisanomis- ja purkamistilanteissa

Osapuolella, jonka osalta sopimus on irtisanottu tai purettu, ei enää ole jäsentä johtoryhmässä, eikä voi muutoinkaan osallistua hankkeeseen.

Osapuolten tulee yhdessä suunnitella ja toteuttaa hallitusti irtisanomiseen ja purkamiseen liittyvät järjestelyt, mukaan lukien järjestelyjen aikataulu.

Irtisanomis- ja purkamisilmoituksen lähettämisen ja vastaanottamisen jälkeen hankkeen töitä lopetettaessa osapuolten tulee:

1. säilyttää huolellisesti ja palauttaa kaikki hallussa oleva ja kunnalle kuuluva omaisuus
2. kunnan niin vaatiessa viipymättä toimittaa kunnalle kaikki hankkeeseen liittyvät, hallussaan olevat asiakirjat ja tiedot
3. kaikin kohtuudella käytettävissä olevin keinoin minimoida muille osapuolille aiheutuvat häiriöt ja kustannukset.

## Toteuttamisen aikataulu

Lopullinen yhteistoimintasopimus solmitaan viimeistään pp.kk.vvvv. Tarkoituksena on, että tämän sopimuksen mukainen toiminta alkaa pp.kk.vvvv.

# OSA V MUUT EHDOT

## Ylivoimainen este

Ylivoimaisia esteitä ovat seuraavat tapahtumat:

1. sellainen poikkeuksellinen olosuhde, jota tarkoitetaan puolustustila- tai valmiuslaissa tai muu edellä mainittuun verrattava seikka, joka aiheuttaa osapuolelle huomattavia vaikeuksia saada toteuttaa sopimusta tai joka muutoin olennaisesti estää sopimusvelvoitteiden suorittamisen
2. osapuolen suoritusta estävä lakko tai saarto tai työnantajajärjestöjen hyväksymä tai päättämä työsulku tai muu niihin verrattava, suoritusta olennaisesti estävä työtaistelutoimenpide. Sellaista lakkoa tai saartoa, joka on aiheutunut siitä, että osapuoli on jättänyt täyttämättä työntekijöilleen, näiden järjestöille tai työnantajaliitoille sopimukseen tai lakiin perustuvan velvollisuutensa, ei ole pidettävä ylivoimaisena esteenä
3. luonnonkatastrofit
4. sopimusvelvoitteita olennaisesti estävä radioaktiivinen laskeuma tai kemiallinen tai biologinen saastuminen, joka johtuu sellaisesta ulkopuolisesta tekijästä, joka ei johdu osapuolesta tai johon osapuoli ei pysty vaikuttamaan.

Ylivoimaisesta esteestä aiheutuvat vaikutukset kunnan tai muiden osapuolten tämän sopimuksen mukaisten tehtävien suorittamiselle, aikataululle ja tavoitteille otetaan huomioon siinä laajuudessa kuin johtoryhmä päättää.

## Kartelliehto

Osapuolet vahvistavat tämän sopimuksen allekirjoituksella, ettei niillä ole tähän sopimukseen liittyen toiminut, eikä se tämän sopimuksen voimassa ollessa toimi, sellaisessa yhteistyössä tai yhteisymmärryksessä muun organisaation kanssa, jonka tarkoituksena markkinoiden tai hankintalähteiden jakaminen tai muu kilpailun rajoittaminen. Mikäli osapuoli on toiminut vastoin tätä velvoitetta, tulee osapuolen suorittaa kunnalle sopimussakkona viisikymmentä tuhatta (50 000) euroa sekä korvata sopimussakon ylittävä Kunnalle syntynyt vahinko, kustannus tai vastuu mukaan lukien oikeudenkäyntikulut ja asian selvittämisestä johtuneet kustannukset. Tämä sopimusehto on voimassa myös sopimuksen päätyttyä.

## Sopimuksen voimassaolo

*[OHJE: Tarkista, että sopimuksen voimassaoloa koskeva ehto on linjassa kohdan 3.Sopimuksen tausta kanssa. Mikäli kunnan päätös yhteisökorttelista on vailla lainvoimaa, tulee tätä ehtokohtaa muokata sen mukaisesti ja kiinnittää sopimuksen voimaantulo siihen, kun kunnan päätös on saanut lainvoiman.]*

Tämä sopimus tulee voimaan, kun osapuolet ovat tehneet sen solmimisen edellyttämät päätökset ja sopimus on allekirjoitettu.

Tämä sopimus on voimassa suunnitteluvaiheen ja toteutusvaiheen ajan, edellyttäen että Kunta päättää toteuttaa molemmat vaiheet.

Suunnitteluvaihe päättyy, kun suunnitteluvaiheen tehtävät on suoritettu sopimuksen mukaisesti ja Kunta on hyväksynyt suunnitteluvaiheen päättyneeksi.

Toteutusvaihe päättyy, kun toteutusvaiheen tehtävät on suoritettu sopimuksen mukaisesti ja Kunta on hyväksynyt toteutusvaiheen päättyneeksi.

## Vahingonkorvaus

Osapuolella on oikeus saada vahingonkorvausta toisen osapuolen sopimusrikkomuksesta aiheutuneesta välittömästä vahingosta.

Osapuolella on oikeus korvaukseen myös välillisestä vahingosta, jos toinen osapuoli on aiheuttanut vahingon tahallisesti tai törkeällä tuottamuksella.

Välitön ja välillinen vahinko määritellään kauppalain 67 §:ssä säädetyllä tavalla.

## Sopimuksen siirtäminen

Palveluntuottajalla ei ole oikeutta ilman tilaajan suostumusta osaksikaan siirtää hankintasopimusta kolmannelle.

## Erimielisyydet ja sovellettava laki

Sopimusta koskevat asiat ratkaistaan ensisijaisesti keskinäisin neuvotteluin.

Jos kiistakysymys ei ratkea, erimielisyys jätetään ratkaistavaksi x käräjäoikeuteen.

Sopimukseen sovelletaan Suomen lakia, lukuun ottamatta Suomen lain lainvalintaa koskevia säännöksiä.

## Sopimuksen liitteet ja asiakirjojen pätevyysjärjestys

Jos sopimusasiakirjan teksti ja liiteasiakirjat ovat ristiriidassa keskenään, sopimusasiakirjan teksti on ratkaiseva. Liiteasiakirjat pätevät niiden numerojärjestyksessä siten, että pienempi liitenumero on määräävämpi.

Tämän sopimuksen liitteet ja niiden tulkintajärjestys on seuraava:

Liite 1 Tietosuojaliite

Liite 2 Suunnitteluvaiheen projektisuunnitelma liitteineen (valmistuu suunnitteluvaiheessa, alustava projektisuunnitelma laaditaan aiesopimusvaiheen aikana)

Liite 3 Toteuttamisvaiheen projektisuunnitelma liitteineen (valmistuu suunnitteluvaiheessa)

Liite 4 Toteuttamissuunnitelma (valmistuu suunnitteluvaiheessa)

## Allekirjoitukset ja sopimuskappaleet

Tätä sopimusta on tehty nn (x) saman sisältöistä kappaletta, yksi kullekin sopimuspuolelle.

Kaupungissa pp.kk.vvvv

OSAPUOLI 1

Nimi Nimi

Virka-asema Virka-asema

OSAPUOLI 2

Nimi Nimi

Asema Asema

OSAPUOLI 3

Nimi Nimi

Asema Asema